**Verda må leggja meir press på Israel**

**Sidan 7. oktober har over 41.000 palestinarar vorte drepne på Gazastripa av Israels krigsmaskin. Over 96.000 er skadd. Det er i snitt over 120 drepne kvar einaste dag.**

7. oktober er det eitt år sidan terrorangrepa i Israel, og den følgjande invasjonen av Gaza. Trass i gjenteken kritikk og fordømming frå verdssamfunnet, er Israels krigføring stadig like brutal.

Dessverre starta ikkje overgrepa mot befolkninga i Palestina den 7. oktober 2023, men lenge før dette. Dei har levd med ulovleg okkupasjon i årevis, og ikkje minst har fengslingar av palestinske barn gått føre seg i lang tid. I juli 2023 publiserte Redd Barna ein rapport som viste at palestinske barn heilt ned i 12-årsalder blir tekne til fange av israelske styrkar, og at barna blir mishandla både fysisk og psykisk. Funna var grufulle, men det var ikkje nytt at Israel fengslar palestinske barn. Det har Israel vorte kritisert for i årevis, utan at det har stansa dei.

**Interne flyktningar**

Ni av ti menneske på Gaza er no interne flyktningar. Det seier seg sjølv at i eit nærast hermetisk lukka område på eit område litt større enn Tønsberg kommune (sjå liste over samanliknbare kommunar i nærheita av deg nedst i dokumentet som du kan bruke i staden), og med over to millionar menneske, er det ingen stader å dra, og ingen stader som er trygge.

Befolkninga på Gaza går no ein ny haust og vinter i møte, om mogleg endå meir dystar enn i fjor. Stua saman i overfylte leirar, der mangelen på mat og reint vatn er prekær. Sanitærforholda er verre enn nokosinne. På Gaza er menneske fanga i ein vond sirkel av liding, der stadig fleire lid av underernæring, og sjukdommar og infeksjonar blir spreidde som eld i tørt gras.

**Hungersnød**

På Gaza er no fire av fem ramma av hungersnød. Kvinner lèt vera å eta, for å sikra at barna får nok mat. Gravide og ammande kvinner lid spesielt under matmangelen, då dei er ekstra sårbare for underernæring. Tusenvis av mannlege forsørgjarar er til no drepne i krigen, og mange kvinner står åleine igjen for å brødfø sine næraste.

Dette er berre nokre av dei særlege konsekvensane dei israelske angrepa har for befolkninga på Gaza. I den endelause straumen av forferdelege nyheiter og vitnesbyrd frå krigen, kan kvar og ein av oss kjenna på maktesløyse.

Regjeringa fortener ros for å ha gått føre i kritikken sin av Israel og for å ha anerkjent Palestina. Men Israel har vist tydeleg at dei ikkje lyttar til kritikk, fordømmingar og diplomati. Me er nøydde til å setja makt bak kravet om varig våpenkvile.

FNs høgkommissær for menneskerettar, Volker Türk, ber no FNs medlemsland om å auka presset på Israel for å få ein slutt på det han omtaler som den openberre mangelen i landet på respekt for folkerett, skreiv Dagsavisen denne veka. Türk gjentok også kravet om omgåande våpenkvile i Gaza, og han kritiserte Israel for å halda 10.000 palestinarar fanga, mange av dei «vilkårleg fengsla», altså utan lov og dom.

**Frykta for ein storkrig i Midtausten**

Israel har dei siste vekene eskalert konflikten kraftig gjennom fleire bombeangrep i Libanon som har skadd og tekne livet av mange sivile, og lèt etter seg tusenvis av menneske i regionen i frykt for liva sine. No har Israel også rykt inn i Libanon med bakkestyrkar.

Risikoen for ei eskalering av konflikten til ein ny regional storkrig i Midtausten, aukar kraftig med Israels innrykk i Libanon. Ein slik storkrig vil få katastrofale konsekvensar. Det er ansvaret for det internasjonale samfunnet å gjera alt me kan for å forhindra det. Det betyr å leggja press på Israel for å velja dialog framfor våpen.

**Oljefondet ut av Israel**

No må landa i verda leggja mykje meir press på Israel. For Noregs del må oljefondet trekkja seg ut av Israel. Oljefondet er dei største statlege fonda i verda, og eit uttrekk vil bli lagt merke til og utgjera eit kraftig press mot israelske styresmakter.

Me treng å stoppa norske våpen frå å hamna i Israel. Det norske våpenselskapet Nammo har fabrikkar i USA. Her gjeld amerikanske, ikkje norske reglar. Men staten kan framleis bruka eigarmakta si i Nammo til å hindra våpensal til Israel.

Me treng at regjeringa går frå ord til handling, og snur i synet på sanksjonar mot Israel, og innfører ein stor sanksjonspakke.

**Den palestinske befolkninga treng at me som nasjon bruker dei moglegheitene me har. Det er på tide med handling.**

--

**Husk å fjerne denne lista før du sender inn innlegget!**

Gaza er litt **større** i areal enn:

Øksnes (Nordland)

Aremark (Østfold)

Gjerstad (Agder)

Askvoll (Vestland)

Tønsberg (Vestfold)

Tingvoll (MR)

Sykkylven (MR)

Nannestad (Akershus)

Hamar (Innlandet)

Vegårshei (Agder)

Sørreisa (Troms)

Gaza er litt **mindre** i areal enn:

Inderøy (Trøndelag)

Løten (Innlandet)

Ålesund (MR)

Krødsherad (Buskerud)

Asker (Akershus)

Vennesla (Agder)

Vanylven (MR)

Osen (Trøndelag)